|  |  |  |
| --- | --- | --- |
| Titel: | **Clement kalder Jorden**  **Hvor starter 3. Verdenskrig?** | **QR Kode** |
| Tema: | International politik, Sikkerhedspolitik, magtstrukturer og konflikter i det internationale system |
| Fag: | Samfundsfag |
| Målgruppe: | GYM |
|  |  |
|  | **Tv-udsendelse:** Clement kalder jorden. DR2 20.10 2020. Varighed 41 min  **Faglig relevans/kompetenceområder**  Udsendelsen og denne pædagogiske vejledning lægger op til at arbejde med følgende kompetenceområder fra samfundsfag A:   * Anvende viden, begreber og faglige sammenhænge fra kernestoffet og forskellige teorier fra fagets discipliner til at forklare og diskutere samfundsmæssige problemstillinger og udviklingstendenser * Forklare begivenheder og udviklingstendenser i det internationale system og diskutere Danmarks handlemuligheder i forbindelse hermed   Introduktion  Udsendelsen kan bruges i et forløb om international politik. Udsendelsen tager afsæt i forandringer i det internationale system: fra unipolaritet til bi- eller multipolaritet samt i, hvilken betydning magtforskydninger kan have for stabilitet i det internationale system og USA’s (vestens) position heri. Programmet er derfor oplagt i et forløb om international politik med fokus på forholdet mellem USA og Kina. Programmet kan også bruges til et forløb med fokus på dansk udenrigs- og sikkerhedspolitik, da programmet viser hvilke mulige dilemmaer en forandring i det internationale system kan betyde for Danmarks sikkerhed og handlemuligheder i det internationale system.  Udsendelsen vil i et forløb om det internationale system være velegnet, når eleverne har kendskab til grundlæggende begreber og teori om international politik. Udsendelsen kan fungere som case, hvor eleverne skal analysere de forskellige forskeres vurderinger og antagelser og/eller som afsæt til et forløb om fremtidens verdensorden – er en konflikt mellem USA og Kina fx uundgåelig?  **Ideer til undervisningen**  Før eleverne ser udsendelsen, bør klassen have arbejdet med grundbogsstof om IP-teorier og det internationale system. Udsendelsen bruges til at diskutere, om det er muligt at undgå konflikt mellem særligt USA og Kina og mellem Vesten og Rusland.  Eleverne ser udsendelsen og skal udfylde skemaet undervejs:     |  |  |  |  |  | | --- | --- | --- | --- | --- | |  | Hvilken verdensorden er ved vi på vej ind i? | Hvilke mål og ressourcer har Kina og Rusland? | Hvilke IP-teori bygger analysen på? | Er det givet, at der kommer konflikt mellem stormagterne? | | Ole Wæver |  |  |  |  | | Peter Viggo Jakobsen |  |  |  |  | | Anna Libak |  |  |  |  | | Graham Allison |  |  |  |  | | Ian Easton |  |  |  |  |   **Efter udsendelsen**  Efter at have set udsendelsen kan eleverne samle op på udsendelsen i grupper med fokus på:   1. Hvilke argumenter fremføres hhv. for/imod, at der kommer en konflikt mellem USA og Kina? 2. Hvilke argumenter fremføres hhv. for/imod, at Rusland udgør en trussel mod Vestens sikkerhed?   Derpå kan der være en lille opsamling på klassen, hvor hver gruppe kort opridser de vigtigste pointer. Her kan man evt. lave en fælles padlet.  **Videre arbejde i grupper**  Efter at have set udsendelsen og arbejdet med den i klassen kan eleverne arbejde videre med forandringerne i det internationale system.  **Projekt: 3. Verdenskrig starter i Asien?**   1. Eleverne skal selv designe en kvantitativ undersøgelse af magtforholdene i Asien. Eleverne skal selv udvælge lande, materialer og målekategorier, som skal indgå i undersøgelsen. 2. Eleverne skal undersøge Kinas udenrigspolitisk for Asien. Undersøgelsen skal både se på de udenrigspolitiske mål (sikkerhedspolitik og idépolitiske) og på, hvilke midler den kinesiske udenrigspolitik bygger på. Eleverne skal selv indsamle relevante kvalitative materialer til undersøgelsen. 3. Eleverne skal vurdere om Kinas udenrigspolitiske ambitioner vil fører til øget spænding, konflikt og krig med USA og/eller regionens øvrige stormagter: Japan og I Indien. I vurderingen skal inddrages IP-teorier   Eleverne skal efterfølgende dele deres undersøgelser med hinanden. Det kan enten være som fremlæggelser, i matrixgrupper eller i mere digitale formater såsom film, screencast eller podcast.  **Opgave: Dansk udenrigspolitik**  Udsendelsen og tematikkerne kan også perspektiveres til dansk udenrigspolitik. Eleverne skal have kendskab til forandringerne i det internationale system og betydningerne af dette for dansk udenrigspolitik. Opgaven er også velegnet som skriftlig opgave.  **2: ’Fremtidens politik i forhold til Kina´**  I er en arbejdsgruppe nedsat af udenrigsministeriet. Udenrigsministeren ønsker et notat om Danmarks udenrigs- og sikkerhedspolitik vedrørende Kina.  Notatet skal indeholde:   * En kort redegørelse af det nuværende forhold mellem Danmark og Kina samt af Danmarks strategiske interesser i Asien * Forskellige scenarier for, hvordan Danmarks skal forholde sig til Kinas mere aggressive udenrigspolitik * Fordele og ulemper ved de forskellige scenarier og udenrigspolitiske tiltag   **Produkt:**  Notatet skal fremlægges til en konference i Udenrigsministeriet, hvor forskellige forskergrupper fremlægger deres bud. Derfor skal der bruges et præsentationsværktøj.  Præsentationen skal indeholde:   * En kort præsentation af nuværende forhold til Kina og Danmarks strategiske interesser i Asien. * Konkrete anbefalinger og udenrigspolitiske værktøjer, som kan fremme den danske udenrigspolitik i forhold til Kina * Fordele og ulemper ved de forskellige anbefalinger. Disse skal inddrage IP- teorier og relevante IP-begreber   Efter grupperne har fremlagt, giver de andre grupper feedback:   * Er der en god brug af faglige begreber? * Er der et tydeligt mål for den danske udenrigspolitik? * Er der opstillet konkrete fordele og ulemper ved de forskellige scenarier? * Hvilke styrker/svagheder har den valgte strategi? | |
|  |  | |